Vi er et par midt i 20’erne, som har sat stor pris på Maria’s Villa. Maria som er vært for boligen er utrolig hjælpsom og svarer på alle de spørgsmål i nu måtte have inden for kort tid. Hendes forældre (de snakker kun græsk) gjorde også alt i deres magt for at give os det bedste ophold! Vi fik blandt andet lokal kretensisk mad og friske grøntsager af dem.
Placeringen af Villaen ligger lidt oppe i bjergene, så en bil eller en scooter er et must! Vejen derop er dog en fin bred vej, og ikke et problem, selv for nybegyndere i bjergkørsel, som os selv. Det tager cirka 20-25 minutter ind til Chania, og 40 minutter til Chania lufthavn. Vi blev anbefalet en lille restaurant lige inden man kører ind i Malaxa, som var fantastisk og med sødt personale, der bliver kun serveret kretensisk mad, som klart er et besøg værd.
Villaen står som ny og befinder sig i herlige omgivelser. Det er en klar anbefaling fra vores side, hvis man ønsker sig et dejligt sted at bo, og ikke har behov for at bo lige ned til stranden og en pool ikke er et must.
Der går mange geder omkring villaen, som godt kan larme lidt om natten.
Alt i alt, en kæmpe anbefaling herfra!